Jótállási jegy készítése

A modul elvi működése:

létre kell hozni olyan sablon dokumentumokat, amit garanciajegyként, jótállási jegyként szeretnénk kiadni a termékekhez. Bármennyi sablon létrehozható, de egy termékhez csak egy sablon használható

termékenként be kell állítani, hogy melyik template tartozik az adott termékhez

a kiállított számla alapján kerülnek a sablonban levő változók behelyettesítésre (számlaszám, termék név, gyári szám, jótállás ideje, stb.)

termékenként 1-1 db jótállási jegy készül

PDF nyomtatvány szerkesztése

A jótállási jegy PDF nyomtatvány szerkesztése a Törzsadatok → PDF sablon → Új PDF sablon menüpont alatt történik.

Bizonylattípus
Ha van garancialevél modul a legördülőből kiválasztható a Logisztika-Garancialevél típus.

| Sablon betöltése | gomb
Ha az Elérhető sablonok mező megjelenik, akkor létezik a kiválasztott bizonylattípushoz rögzített sablon, a megfelelő kiválasztása után, a gombra kattintva beilleszt a Szerkesztő terület Sablon mezőjébe egy előre megírt jótállási jegy nyomtatvány mintát.

Sablon
A nyomtatvány egyedi PML nyelven leírt forráskódja.

| Előnézet | gomb
Megnyílik a Jótállási jegy teszt adatokkal kitöltött PDF képe. Ez egy általános jótállási jegy sablon, melybe automatikusan bekerülnek a megfelelő adatok az éles nyomtatáskor.

Garancia / jótállási jegy beállítása

Ahhoz, hogy egy cikkhez jótállási jegyet biztosíthassunk végig kell haladni a következő beállításokon:

Törzsadatok → Cikkszámok → Garancia beállítás
A kiválasztott cikk-kategóriába tartozó cikkekhez lehet később jótállási jegyet generálni.

Törzsadatok → Cikkszámok → Új termék menüpont vagy listából kiválasztott termék adatok rögzítésekor/módosításakor.

Garancia mező
A beírt adat a kinyomtatott jótállási jegyen a Jótállás határideje mező értéke lesz.
Ha a Garancia beállítása hiányzik a cikkhez, a jótállási jegyen nem fog megjelenni a mezőbe beírt információ.

A Rendszerbeállítások → Garancialevél → Garancialevél nyomtatása a számlával mezőben engedélyezni kell a garancialevél nyomtatását számla nyomtatáskor.

Garancialevél újranyomtatása

Számlázás → Számlalista menüpont alatt a megfelelő számlát kiválasztva a navigációs sávban megtalálható a:

Garancialevél nyomtatás gomb
A gombra kattintva megjelenik a jótállási jegy PDF nyomtatási képe.

A Rendszerbeállítások → Garancialevél → Garancialevél nyomtatása a számlával mezőben az Összes nyomtatás lehetőséget kell választani, hogy újranyomtatáskor is kinyomtassa a garancialevelet a számlával együtt.